Politipatrulje luktet seg fram til marihuanaplantasje i Stavanger

Da en politibetjent fra Stavanger politistasjon syklet hjem fra jobb en dag i forrige uke, kjente han en svak eim av cannabis gjennom sentrumsgatene.

Publisert: Publisert: 20. desember 2018

Politiet kom over en marihuanaplantasje i Stavanger sentrum i forrige uke. Foto: Politiet

Denne artikkelen er over ett år gammel

Foto: Politiet

Han ante ugler i mosen, og ringte kolleger som fremdeles var på jobb. Det ble satt noen dyktige neser på jobben, skriver politiet Sør-Vest på sin Facebook-side.

Etter snusing rundt i gatene, uten å finne kilden, endte en politipatrulje opp på et hustak. Der observerte de et tilsynelatende nytt ventilasjonsrør som de fulgte til endes. Jakten ledet patruljen til en utgravd grovkjeller og rett inn i en marihuanaplantasje.

På adressen bodde mor, far og to barn. De to voksne erkjente dyrking av marihuana, og den ene erkjente også bruk. Begge er anmeldt.

Foto: Politiet